o
Derek Prince
Löydä ensin Raamatun selkäranka
Osa 1 / 4
Hengessä puhuttu sana ei koskaan katoa.
Kun olin vielä nuori uskova, olin brittiarmeijassa Lähi-idässä,
kuulin erään uskovan juutalaisen sanonnan.
Uskovat juutalaiset olivat tuolloin harvassa.
Hänen nimensä oli Maya Pearlman
ja hän oli erään kirkkokunnan neuvostossa USA:ssa.
Profetian tulkitsemisesta hän sanoi:
"Se on kuin ihmiskehon tai selkärangan kokoamista.
Onnistuminen edellyttää, että osaa aloittaa oikeasta palasta".
Hän jatkoi: "Oikea pala on selkäranka.
Kun sen saa kokoon, sitten voi alkaa liittää muita kehonosia siihen."
Tämä on ollut mielessäni yli 50 vuotta.
Nyt yritän koota Raamatun profetioiden selkärankaa.
Pearlman sanoi, että selkäranka on Mat 24,
jota käyn läpi tällä kertaa.
Matteus 24
Joskus meiltä unohtuu, että Jeesus oli profeetta.
Hänen aikalaisensa tunsivat Hänet profeettana
vaikka eivät tunnustaneet Häntä Jumalan Pojaksi.
Hän oli suurin kaikista Israelin suurista profeetoista ja
Hänen suurin profetiansa on Matteuksen luvuissa 24 ja 25.
Vaikka profetia on jaettu kahteen lukuun itse profetia on kokonaisuus.
Profetian ensimmäinen osa on myös Mark 13:ssa ja Luk 21:ssa.
Samasta profetiasta on näin kolme näkökulmaa.
Tätä voisi kuvailla näin: jos täällä olisi kolme tv-kamera,
jotka olisi kohdennettu minuun, ne kaikki välittäisivät minusta
kuvaa ja ääntä, mutta kukin hieman eri kulmista.
Kokonaiskuvan saamiseksi on koottava yhteen kaikki kolme lukua.
Emme nyt ennätä tehdä sitä perin juurin, mutta ainakin
Luk 21:een käytämme aikaa.
Mat 24 alkaa Jeesuksen dramaattisella
ja säpsäyttävällä puheella opetuslapsilleen.
Mat 24:n sanat olivat kuin isku palleaan. Jakeet 1-2:
"Kun Jeesus oli tullut ulos temppelistä ja lähdössä pois,
opetuslapset tulivat Hänen luokseen näyttääkseen Hänelle
temppelialueen rakennuksia."
Kuningas Herodes oli remontoinut, laajentanut ja
komistanut temppeliä 46 vuotta.
Sitä pidettiin yhtenä muinaisen maailman ihmeenä.
Se oli myös juutalaisten tärkein keskus
ja heidän kulttuurinsa ja uskontonsa napa.
Se oli heidän suuri ylpeytensä ja ilonsa.
Se, mitä Jeesus siitä sanoi, oli kuin isku suoraan palleaan.
"Mutta Jeesus sanoi heille: 'Näettekö kaiken tämän?
Totisesti: kaikki revitään maahan, tänne ei jää kiveä kiven päälle' ".
Meistä kukaan ei pysty ymmärtämään vaikutusta,
joka noilla sanoilla oli opetuslapsiin.
Heti kun tilaisuus koitti eikä muita ollut läsnä Öljymäellä,
opetuslapset halusivat tarkennusta Jeesuksen sanoihin. Jae 3:
"Kun Jeesus sitten istui Öljymäellä eikä siellä ollut muita,
opetuslapset tulivat Hänen luokseen ja kyselivät:
'Sano meille, milloin se kaikki tapahtuu.
Mikä on merkkinä Sinun tulostasi ja tämän maailman lopusta?' "
Näyttää siltä, että he käsittivät temppelin tuhon katastrofiksi,
joka merkitsi maailman loppua. He eivät käsittäneet, että
maailma pysyi pystyssä vielä temppelin tuhon jälkeen.
He luulivat kysyvänsä yhden kysymyksen,
mutta itse asiassa he kysyivät kaksi.
Ensimmäinen kysymys oli "milloin se kaikki tapahtuu?"
eli Jerusalemin temppelin tuhoaminen, ja toinen kysymys oli
"mikä on merkkinä Sinun tulostasi ja tämän maailman lopusta?"
Jeesus vastasi molempiin kysymyksiin,
mutta vastaus ensimmäiseen on Luk 21:ssa.
Katsotaanpa sitä hetki. Luk 21:20-24:
"Kun te näette Jerusalemin sotajoukkojen piirittämänä,
silloin tiedätte, että sen hävitys on lähellä.
Silloin on kaikkien Juudeassa asuvien paettava vuorille.
Niiden, jotka ovat kaupungissa, on lähdettävä sieltä,
eikä maaseudulla olevien pidä tulla kaupunkiin.
Sillä ne päivät ovat koston päiviä: kaikki, mitä on kirjoitettu, käy toteen.
Voi niitä, jotka noina päivinä ovat raskaana tai imettävät!
Tähän maahan tule suuri hätä, ja tätä kansaa kohtaa viha.
Monet surmataan miekan terällä, toiset viedään vangeiksi
kaikkien kansojen sekaan, ja vieraat kansat
polkevat Jerusalemia, kunnes niille annettu aika täyttyy."
Siinä on vastaus kysymykseen "milloin se kaikki tapahtuu?".
Eli milloin temppeli ja Jerusalem tuhotaan?
Jeesus sanoi, että tämä on merkkinä:
"Kun te näette Jerusalemin sotajoukkojen piirittämänä,
silloin tiedätte, että sen hävitys on lähellä".
Tämä tapahtui vuonna 70. Rooman joukkojen komentajan,
Vespasianuksen, sotajoukot piirittivät Jerusalemia,
mutta sitten hän sai sanan Roomasta,
että hänet oli valittu seuraavaksi keisariksi.
Hänen oli palattava Roomaan ottamaan vastaan nimityksensä ja
Jerusalemin piiritys lopetettiin, mutta vain väliaikaisesti.
Ne juutalaiset, jotka tunnustivat Jeesuksen Herran profeetaksi,
ymmärsivät Hänen sanansa ja pakenivat Jerusalemista Pellaan,
kaupunki Jordanin itäpuolella. Sitten Vespasianuksen seuraaja,
Titus, piiritti joukkoineen Jerusalemin uudelleen,
kunnes Jeesuksen sanat kävivät tarkalleen toteen.
Koko kaupunki tuhottiin ja temppeli revittiin niin,
ettei siitä jäänyt kiveä kiven päälle.
Tuossa sodassa tapettiin kaksi miljoonaa juutalaista
ja miljoona myytiin orjiksi eri puolille Rooman valtakuntaa.
Orjia oli markkinoilla niin paljon, että hinnat romahtivat
eikä orjakauppa käynyt.
Jeesuksen sanat kävivät toteen,
mutta ne, jotka uskoivat Hänen sanansa, jäivät henkiin.
Tässä on tärkeä opetus.
Sitten Jeesus jatkoi, jae 23:
"Tähän maahan tulee suuri hätä ..." Mihin maahan? Israeliin
"... ja tätä kansaa kohtaa viha." Mitä kansaa? Juutalaisia.
"Monet surmataan miekan terällä,
toiset viedään vangeiksi kaikkien kansojen sekaan ..."
Kaikki tämä toteutui. "... ja vieraat kansat polkevat Jerusalemia,
kunnes niille annettu aika täyttyy."
Vieraille kansoille annettu aika tarkoittaa aikaa, jolloin
vieraat vallat hallitsevat maata, jonka Jumala antoi ikuisesti Israelille.
Niinpä toinen osa tuota jaetta kattaa 2000 vuotta,
kunnes Jerusalem vapautetaan vieraasta vallasta.
Eräs avainvuosi on 1967, kuuden päivän sota,
jolloin ensi kerran lähes 2000 vuoteen
juutalaiset saivat jälleen haltuunsa tärkeän alueen,
jota kutsutaan Vanhaksi kaupungiksi.
Profetia ei kuitenkaan toteutunut täysin,
koska juutalaiset eivät ottaneet sitä hallintaansa.
Niinpä temppelialuetta hallitsee yhä muslimimoskeija.
Näyttää siltä, että olemme aivan profetian toteutumisen rajoilla,
mutta emme ole vielä nähneet sen täyttymistä.
Jeesus jatkaa: "Auringossa, kuussa ja tähdissä näkyy merkkejä.
Meren aallot pauhaavat jylisten, ja maan päällä ovat kansat
ahdistuksen ja epätoivon vallassa. Kaikki lamaantuvat pelosta
odottaessaan sitä, mikä on kohtaava ihmiskuntaa,
sillä taivaiden voimat järkkyvät. Silloin nähdään Ihmisen Pojan
tulevan pilven päällä suuressa voimassaan ja kirkkaudessaan."
Tämä osoittaa, että heti kun Jerusalem on vapautunut
vieraasta vallasta, Jeesus tulee takaisin näkyvänä.
Jakeen 24 profetia ulottuu 2000 vuoden päähän.
Siitä käy myös ilmi, että Jerusalemin vapauduttua vieraista valloista,
seuraava tapahtuma kalenterissa on Jeesuksen paluu.
Nyt palaamme Mat 24:ään ja käsittelemme toista kysymystä
"mikä on merkkinä Sinun tulostasi ja tämän maailman lopusta?"
Huomatkaa, että opetuslapset eivät kysyneet merkeistä
vaan merkistä.
Jeesus vastasi tuohon kysymykseen Mat 24:ssä, mutta ei välittömästi.
Hän johdatteli vastaukseen.
Jeesus aloittaa analyysin maailmanlopusta
varoituksen sanalla.
Jae 4: "Varokaa, ettei kukaan johda teitä harhaan.
Monet tulevat esiintymään Minun nimelläni.
He sanovat: 'Minä olen Messias' ja eksyttävät monia."
Huomatkaa, että ensimmäinen lopun aikoihin liittyvä varoitus
koskee harhaanjohtamista.
Tämä toistuu vielä kahdesti tässä Jeesuksen puheessa eli
Hän varoittaa kolmesti opetuslapsiaan
joutumasta harhaan lopun ajan lähestyessä.
Mielestäni joutuminen harhaan on suurin yksittäinen vaara,
joka uhkaa meitä kristittyjä.
Se on suurempi vaara kuin vaino tai sota.
Joku sanoi hiljakkoin: "Minua ei koskaan eksytetä".
Jos ajattelet, että niin ei minulle tapahdu koskaan,
niin se tapahtuu sinulle.
Tuo asenne on varma merkki siitä, että sinut on jo johdettu harhaan.
Jeesus varoittaa opetuslapsiaan, apostoleitaan, jotka olivat olleet
Hänen kanssaan kolme ja puoli vuotta,
kuulleet Hänen opetuksiaan, nähneet Hänen ihmeitään.
Silti: "Varokaa, ettette joudu harhaan".
Se on kaikkein suurin vaara, joka uhkaa meitä kaikkia.
Varoitan teitä joutumasta harhaan.
On vain yksi varma tae vastustaa joutumista harhaan.
2 Tes 2: "Rakastakaa totuutta".
Ainoa, joka voi suojella teidät eksytykseltä,
se ei ole kielteistä vaan myönteistä.
Se on "totuuden rakastaminen".
Kreikan sana tässä on "agape", joka merkitsee
rakkauden vahvaa lajia.
Jos siis haluatte välttyä joutumasta harhaan,
teidän tulee rakastaa totuutta täydestä sydämestänne.
Ei riitä hiljainen hetki aamuisin tai käydä kirkossa ja rukoilla.
Tulee sitoutua täydestä sydämestänne
Jumalan Sanan totuuteen välttyäksenne eksytykseltä.
Jeesus jatkaa jakeessa 5:
"Monet tulevat esiintymään Minun nimelläni.
He sanovat: 'Minä olen Messias, ja eksyttävät monia."
Tämä on Jeesuksen profetia ja se on jo täyttynyt.
Juutalainen tietosanakirja luettelee noin 40 vale-messiasta,
jotka ovat tulleet juutalaisten joukkoon Jeesuksen jälkeen
ja ne kaikki ovat johtaneet ihmisiä harhaan.
Jotkut ovat eksyttäneet melkein koko kansan.
Simon bar Kokhba teki niin samoin kuin Kreetan Mooses,
joka johdatti 5000 juutalaista mereen uskoen, että Herra tulee.
Kaikki hukkuivat. Näin on käynyt toistuvasti juutalaisten historiassa.
Vuonna 1666 Shabbatai Zvi sanoi olevansa messias.
Hän lupasi viedä juutalaiset takaisin Israeliin ja
tuhansia menikin sinne.
Pelastaakseen nahkansa hän kääntyi islamiin.
Mikä katkera pettymys niille, jotka uskoivat häntä.
Korostan, että Jeesus oli tosi profeetta.
Kaikki mitä Hän sanoi, on käynyt toteen tai tulee käymään toteen.
Sitten Hän varoittaa opetuslapsia toistamiseen sodista ja taisteluista
ja ongelmista. Jae 6. Monilla näyttää olevan Raamattu auki.
Käymme tämän luvun järjestelmällisesti läpi,
joten kannattaa seurata tekstiä.
Jae 6: "Te kuulette taistelun ääniä ja sanomia sodista,
mutta älkää antako sen pelästyttää itseänne.
Niin täytyy käydä, mutta vielä ei ole loppu käsillä."
Pelkästään se, että kautta aikain on ollut sotia ja melskeitä,
ei sinänsä ole merkkinä maailman lopun lähestymisestä.
Tarvitsemme tarkempaa tietoa. Katsomme hetken Luk 21:ta.
Siinä on kiintoisa esimerkki siitä, miten Raamattu selittää itseään.
Luk 21, jae 8 ja 9,
Jeesus puhuu samasta aiheesta kuin Mat 24:ssä:
"Varokaa, ettei teitä johdeta harhaan.
Monet tulevat esiintymään Minun nimelläni.
He sanovat: 'Minä se olen', ja: 'Aika on tullut'.
Mutta älkää lähtekö heidän peräänsä.
Ja kun kuulette sodista ja levottomuuksista,
älkää hätääntykö. Näin täytyy ensin käydä,
mutta loppu ei tule vielä silloin."
Sodat ja levottomuudet eivät siis ole yksin takeena,
että loppu on lähellä. Jae 10.
Jos teillä on Raamattu, jossa Jeesuksen sanat ovat punaisella,
niin tässä on välihuomautus mustalla:
"Ja Hän jatkoi: 'Kansa nousee kansaa vastaan ja
valtakunta valtakuntaa vastaan' "
Jeesus pitää pienen tauon ennen kuin jatkaa
"mutta loppu ei tule vielä silloin" -sanojen jälkeen.
Palaamme Mt 24:ään, jossa Jeesus puhuu lopun merkeistä.
Useammasta kuin yhdestä merkistä. Mat 24:7:
"Kansa nousee kansaa vastaan ja valtakunta valtakuntaa vastaan,
ja joka puolella on nälänhätää, ruttotauteja ja maanjäristyksiä."
Joissakin käännöksissä ei ole sanaa "ruttotauteja",
koska tässä kohtaa tekstistä ei olla varmoja,
mutta Luukkaassa sana kyllä on. Jeesus puhuu kolmesta
vakavasta ongelmasta, jotka kohtaavat ihmiskuntaa:
nälänhätä, ruttotaudit ja maanjäristykset.
Jeesus jatkaa jakeessa 8:
"Mutta kaikki tämä on vasta synnytystuskien alkua."
Kun jakeessa 7 mainitut asiat ovat päällä, tiedämme,
että synnytyspoltot ovat alkaneet.
Tiedämme mihin synnytystuskat päätyvät.
Toiset tietävät sen kokemuksesta, toiset kuulopuheen perusteella.
Synnytystuskien jälkeen lapsi syntyy.
Juuri tätä teksti tarkoittaa. Nuo tapahtumat ovat synnytystuskia,
joiden täytyy edeltää Jumalan valtakunnan syntyä maan päälle.
Jos olet onnellisesti naimisissa ja vaimosi on raskaana ja sanoo:
"Kulta, minulla kovia kipuja. Jotain on tekeillä minussa."
Mies ei ryntää soittamaan lääkärille, että vaimoani on tuskissaan.
Voitteko tulla lopettamaan kivut? Miksei? Koska mies haluaa lapsen.
Näin voimme koetella itseämme.
Haluammeko kivuista eroon vai haluammeko lapsen?
Jos haluaa lapsen, on kestettävä kivut.
Ei ole synnytystä ilman kipuja. Jos sanot: "En kestä tätä.
Tämä on kauheaa. Miksi elän juuri tätä aikaa?",
niin et ole innoissasi lapsen syntymästä.
Jos haluat lapsen, hyväksyt kivut, vaikka ne ovat tuskallisia.
Voit tarkistaa asennettasi. Mikä sinulle on tärkeää?
Lapsen syntymä eli Jumalan valtakunnan tulo maan päälle vai
synnytystuskien nollaaminen? Parasta valita oikein, koska
joudut kokemaan synnytystuskat joka tapauksessa.
Sitten jakeet 7 ja 8, synnytystuskien alkua:
"Kansa nousee kansaa vastaan ja valtakunta valtakuntaa vastaan ..."
Pysähdytään tähän. Sana "kansa" on kreikaksi "ethnos",
josta juontuu sana "etninen". Tismalleen näin pyörii maailma.
On kahdentyyppisiä sotia, etnisiä ja poliittisia.
Molemmat maailmansodat olivat suurelta osin poliittisia.
Niissä mahtivaltiot taistelivat valtaherruuksistaan.
Mutta ennen ensimmäistä maailmansotaa, mikä alkoi 1914,
vuotta aiemmin käytiin etnistä sotaa, josta on kerrottu hyvin vähän.
Turkkilaiset joukkomurhasivat miljoona kristittyä armenialaista.
Se ei ollut poliittinen vaan etninen sota,
turkkilaiset armenialaisia vastaan.
Nykyisin on etnisiä kahakoita kaikkialla.
1993 oli käynnissä 34 sotaa, useimmat etnisiä.
Kun etniset sodat lisääntyvät aikanamme, se merkitsee,
että synnytystuskat ovat alkaneet.
Sitten poliittiset sodat. Jeesus profetoi, että tulee nälänhätää,
ruttotauteja ja maanjäristyksiä monin paikoin.
Seuraavista luvista saan kiittää Hal Lindseytä,
joka on tutkinut näitä kolmea vitsausta:
nälänhädät, rutot ja maanjäristykset.
Maailmassa melkein miljardi ihmistä kärsii jatkuvasta nälästä.
Heillä ei ole koskaan tarpeeksi ruokaa.
He ovat pääasiassa Etelä-Aasiassa
ja Saharan eteläpuolisessa Afrikassa. Akuutti nälänhätä,
ihmiset ovat kuolemanvaarassa ruuanpuutteen tähden,
uhkaa 35 miljoonaa ihmistä.
Useimmat heistä asuvat Afrikan eteläosissa ja
jotkut Itä-Euroopassa, esimerkkinä Albania.
Ruttotaudeista on virallisia arvioita.
Eräs niistä on AIDS. Vuonna 2000 oli ainakin
100 miljoonaa tartunnan saanutta maailmassa.
Afrikka on ongelmallisin ja
väkiluku laskee voimakkaasti osissa mannerta.
Väkiluku vähenee nopeasti.
Muut vitsaukset, jotka tulevat takaisin ja ovat lisääntymässä,
ovat tuberkuloosi, malaria ja kolera.
Näitä kaikkia ei pystytä edes hallitsemaan.
Tiedot maanjäristyksistä ovat järisyttävin ja selvin esimerkki.
Yli kuuden Richterin järistyksiä oli 1950-luvulla 9,
1960-luvulla 13.
1970-luvulla 51 ja 1980-luvulla 86 ja
1990-luvun alkuvuosina 100.
Kertaan vielä luvut, koska ne ovat niin selviä ja kiistattomia.
1950-luvulla 9, 1960-luvulla 13,
1970-luvulla 51, 1980-luvulla 86 ja
1990-luvun neljänä alkuvuonna yli 100.
Mainitsin jo, että 1993 maailmassa oli 34 sotaa.
Tuskin meitä voi pitää fanaatikkoina ja
hälytyskellojen soittajina,
jos sanomme, että synnytyspoltot ovat alkaneet.
Mat 24:n tulkinnassa avainsana on "silloin".
Se on yhdeksän kertaa Mat 24:ssä ja
vielä viisi kertaa Mat 25:ssä
eli yhteensä 14 kertaa Jeesuksen koko puheessa.
Avainsana "sitten" kuvaa kuinka
tapahtumat seuraavat toisiaan systemaattisesti.
Jeesuksen puheen luonne on systemaattinen ja
Hän kuvaa tapahtumia perusteellisesti.
Seuraavaksi jae 9.
Tässä olemme jo synnytystuskissa ja siinä on sana "silloin".
"Silloin teidät pannaan ahtaalle, monia teistä surmataan ja
kaikki kansat vihaavat tietä Minun nimeni tähden."
Keitä tarkoittaa "teidät ja teistä"?
Kieliopillisesti tämä ei ole oikein, mutta "teidät" tarkoittaa meitä.
Ymmärrättekö? Synnytystuskien tässä vaiheessa teidät kristityt,
Jeesuksen seuraajat, pannaan ahtaalle ja
teitä tapetaan ja kaikki kansat vihaavat teitä
Jeesuksen nimen tähden.
Jae 10: "Monet silloin (jälleen "silloin") luopuvat,
he kavaltavat toisensa ja vihaavat toinen toistaan."
Ketkä monet? Monet kristityt.
Miksi he kavaltavat toinen toisiaan? Pelastaakseen nahkansa.
Näin on jo käynyt vuosia Kiinassa ja Neuvostoliitossa
(Prince puhuu v. -94) ja muslimimaissa.
Se, ettei näin ole vielä tapahtunut meidän maassamme ei merkitse sitä,
etteikö näin tapahtuisi muualla maailmassa.
Ennen pitkää näin käy täälläkin.
Herätystä rukoillaan, minäkin teen niin,
mutta käsitykseni on, että kun seurakunnassa on herätystä,
niin ensi kertaa huomataan kuinka maailma vihaa sitä.
Kun rukoilette herätystä, muistakaa tämä.
Jae 11: "Monta väärää profeettaa ilmaantuu,
ja he johtavat useita harhaan."
Kaikki, mitä kutsumme "kultiksi", on väärästä profeetasta.
Kultteja on viime aikoina ilmaantunut lukematon määrä.
Surullisena on todettava, että jotkut väärät profeetat
eivät tule seurakunnan ulkopuolelta vaan seurakunnan sisältä.
Olen tutkiskellut Jeremian elämää ja hämmästyin, kun huomasin,
että Juudan kansan historian lopulla maassa oli ilmeisesti
vain yksi oikea profeetta, Jeremia, ja monia vääriä profeettoja.
Tämä oli merkkinä siitä, että kansa oli lopullisen tuomion ja tuhon partaalla.
Väärien profeettojen lempeät sanat lupasivat rauhaa ja
niin monet sulkivat korvansa Jeremian oikeilta sanoilta,
jotka varoittivat, että tuho oli tulossa.
Jos haluat tilata Derek Princen opetuksia, -
ota yhteyttä ja pyydä tuoteluetteloamme.
Yhteystietomme näkyvät ruudussa.
Suomennos: Kai Mäkelä